el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el az en es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Με μία μακροσκελή ανακοίνωση-κόλαφος η διοίκηση του ΑΠΟΕΛ μιλάει με βαριές κουβέντους σε όλους όσους ξεχνάνε εύκολα όλα αυτά που πέτυχε τα τελευταία τέσσερα χρόνια.
Αναλυτικά: «Κάποιοι ξεχνάνε εύκολα, κάποιοι έκαναν την αχαριστία “επάγγελμα”, κάποιοι νιώθουν ότι πίσω από ένα πληκτρολόγιο μπορούν να αμφισβητούν τα πάντα, να διαβάλλουν προσωπικότητες και υποστάσεις. Να κρύβονται πίσω από ψευδώνυμα και να παπαγαλίζουν τα ίδια και τα ίδια, νομίζοντας ότι με αυτό τον τρόπο κάνουν “αξιωματική αντιπολίτευση”. Φτάσαμε στο σημείο να δεχόμαστε απειλές για ζημιές σε προσωπικές μας περιουσίες. Απειλές προς τις οικογένειες μας. Αν είναι δυνατό…
Όλα αυτά συμβαίνουν σε μια διοίκηση μιας κυπριακής ομάδας που για τους συλλόγους που αντιμετωπίζει στην Ευρώπη, αποτελεί σημείο αναφοράς. Πέντε συνεχόμενες παρουσίες σε ευρωπαϊκό όμιλο. Πέντε συνεχόμενα πρωταθλήματα στην Κύπρο. Η πιο επιτυχημένη πενταετία στην ιστορία του ΑΠΟΕΛ και το μόνο που ακούμε, είναι την αμφισβήτηση από όλους αυτούς που το παίζουν ξερόλες. Δηλώνουν “προπονητές”, “σκάουτερ”, “γιατροί”, “οικονομολόγοι”, “υπεύθυνοι προγραμματισμού” και ότι άλλο υπάρχει στο ποδόσφαιρο. Προσπαθούν να αμφισβητήσουν το οτιδήποτε πράξαμε και επιτύχαμε την τελευταία τετραετία. Εμφανίζουν τον ΑΠΟΕΛ ως την πιο αποτυχημένη ομάδα σε όλους σχεδόν τους τομείς που τη διέπουν και θεωρούν ότι η διαχείριση ενός ποδοσφαιρικού συλλόγου είναι το πιο εύκολο πράγμα στον κόσμο.
Που ήσασταν κύριοι τον περασμένο Μάιο; Που ήσασταν πριν από 60 μέρες; Που ήσασταν να μιλήσετε για μίζες και για ποσοστά στις μετεγγραφές; Για αποτυχημένο έργο που οδηγεί τον ΑΠΟΕΛ στην καταστροφή; Που ήσασταν για να ρωτήσετε για το έργο της διοίκησης Πετρίδη τα τελευταία 4 χρόνια; Ήσασταν εκεί όταν η εταιρεία παρουσίαζε έλλειμα €2,500,000 και συνεισφέρατε για να σωθεί ο ΑΠΟΕΛ; Τα ξεχάσατε όταν τον Γενάρη του 2014 έπρεπε να κατατεθούν €500,000 για να πληρωθούν οι ποδοσφαιριστές και να κατακτήσουν τελικά το double; Που ήσασταν όταν υπήρξε η εισήγηση για μείωση του προϋπολογισμού κατά 40% με ότι αυτό προϋποθέτει; Υπήρξε έστω και ένας που υποστήριξε αυτή την προσέγγιση;
Όχι βέβαια. Γιατί ξέρουν όλοι πολύ καλά ότι με τέτοια μείωση προϋπολογισμού, ο ΑΠΟΕΛ θα μικρύνει. Δεν θα είναι πλέον ο απόλυτος πρωταγωνιστής στην Κύπρο και αξιόλογος αντίπαλος στην Ευρώπη. Δεν θα περνά κάθε χρόνο στους ομίλους. Θα τελειώσει το παραμύθι. Γιατί δεν έρχεστε για να αποκτήσετε μετοχές από το αδιάθετο κεφάλαιο και ταυτόχρονα λόγο σε οτιδήποτε αφορά στη διαχείριση της εταιρείας; Γιατί δεν παρουσιάζετε αποδείξεις για όλα αυτά που διατείνεστε ότι συμβαίνουν; Βγάλτε τα στη φόρα για να εκθέσετε τους υπαίτιους και ελάτε να διαχειριστείτε την ομάδα εσείς που γνωρίζετε καλύτερα.
Θα μπορούσαμε να απευθύνουμε αμέτρητα ερωτήματα προς όσους αμφισβητούν το έργο της διοίκησης και τη γνήσια της πρόθεση να προσφέρει για το καλό του ΑΠΟΕΛ. Οι προσωπικές επιθέσεις μέσω των social media έχουν πλέον φθάσει σε τέτοιο επίπεδο που διερωτάσαι αν αυτοί οι άνθρωποι επιδιώκουν το καλό της ομάδας ή το μόνο που τους νοιάζει για να εξυπηρετήσουν την εμπάθεια τους και να ικανοποιήσουν τον εγωισμό τους, είναι, η προσμονή της αποτυχίας. Που για ακόμη ένα χρόνο, δυστυχώς για αυτούς και ευτυχώς για τον ΑΠΟΕΛ, δεν ήρθε.
Δεν ήρθε γιατί τελικά η ομάδα δεν είναι τόσο κακά στελεχωμένη όσο την παρουσιάζουν. Δεν υποστηρίζεται από άσχετους όπως μας παρουσιάζουν. Τους δυσαρέστησε για ακόμα μια φορά, η επιτυχία, αφού ο ΑΠΟΕΛ κατάφερε να περάσει και πάλι σε ευρωπαϊκό όμιλο. Ακόμα και τώρα όμως δεν υπάρχει καμία ικανοποίηση. Αν ο ΑΠΟΕΛ δεν προκριθεί στους ομίλους του Champions League θα είναι αποτυχία. Αν ο ΑΠΟΕΛ δεν κατακτήσει το πρωτάθλημα θα είναι αποτυχία. Απόλυτα λογικό. Έτσι έμαθαν. Εκεί είναι που χάθηκε και η ποδοσφαιρική πραγματικότητα…
Ξέρουμε ότι η μνήμη στο ΠΟΔΟΣΦΑΙΡΟ είναι κοντή. Για αυτό εδώ θα είμαστε να θυμίζουμε το έργο μας, σαν διοίκηση. Είχαμε θέσει ως στόχο να κρατήσουμε τον ΑΠΟΕΛ στην κορυφή του κυπριακού ποδοσφαίρου και το πράττουμε. Είχαμε θέσει ως στόχο να δημιουργήσουμε έργα και υποδομές και το πράττουμε. Έχουμε θέσει ως στόχο να κάνουμε το μεγαλύτερο βήμα στην ιστορία του ΑΠΟΕΛ που είναι το ιδιόκτητο γήπεδο και δουλεύουμε νυχθημερόν για να γίνουν όλες οι αναγκαίες ενέργειες έτσι ώστε όταν δημιουργηθούν και οι οικονομικές συνθήκες να είμαστε έτοιμοι, να προχωρήσουμε.
Εμείς αναγνωρίζουμε και τα σωστά μας και τα λάθη μας. Δεν κρατάμε τα σωστά και κρύβουμε τα λάθη μας. Δεν θα επιτρέψουμε όμως σε κανένα, να συνεχίζει να διαβάλλει πρόσωπα, χαρακτήρες και συνειδήσεις. Και σε όποιους αρέσει. Εμείς θα συνεχίσουμε να εργαζόμαστε για το μεγαλείο του ΑΠΟΕΛ μας, παρέα με τον κόσμο που αγαπά την ομάδα και την ακολουθεί σαν ιδέα και όχι σαν συμφέρον.
ΤΟ ΕΡΓΟ ΤΗΣ ΔΙΟΙΚΗΣΗΣ
Εξειδικεύσαμε την επιστημονική υποστήριξη του ΑΠΟΕΛ, με μια πλήρως επαγγελματική ομάδα. Με πρόσληψη Αθλητίατρου για πρώτη φορά. Επενδύθηκαν τα τελευταία τρία χρόνια σε αγορά ιατρικών ή γυμναστικών μηχανηματών καθώς και για αγορά και χρησιμοποίηση του σύστηματος Polar πέραν των €150,000. Επενδύθηκε το ποσό των €750,000 για την κατασκευή του ιδιόκτητου γηπέδου (30ετούς διάρκειας) για τις αγωνιστικές ομάδες της Ακαδημίας μας (ποτέ στο παρελθόν δεν έγινε τέτοια επένδυση).
Επενδύθηκε το ποσό του €1,750,000 για την πλήρη αναδόμηση του νέου προπονητικού κέντρου στον Αρχάγγελο. (έργο που αποτελεί το Α και το Ω για την υποστήριξη της ποδοσφαιρικής ομάδας και της ομαλής λειτουργίας της εταιρείας ΑΠΟΕΛ).Το προηγούμενο κτίριο χρονολογείται από το 1999. Δημιουργούνται νέα γραφεία έτσι ώστε ο ΑΠΟΕΛ να αποφορτιστεί από τα διαχρονικά ενοίκια και να αποκτήσει πλήρη αυτονομία.
Εξοφλήθη πλήρως η αγορά του κτιρίου του Orange shop που πλέον αποτελεί περιουσιακό στοιχείο του ΑΠΟΕΛ ενώ προχωρήσαμε και στην ανακαίνιση του κάνοντας το ακόμα πιο λειτουργικό και με καλύτερη εξυπηρέτηση ως προς την διανομή εισιτηρίων. Εξευρέθηκαν χορηγοί για οικονομική υποστήριξη της ομάδας μας. Τα τελευταία δυο χρόνια, ο ΑΠΟΕΛ έχει φθάσει το επίπεδο της χορηγικής απόδοσης στο σημείο που βρισκόταν πριν από την οικονομική κρίση.
Εκεί όπου οι πλείστες των ομάδων δεν έχουν καν κύριο χορηγό, ο ΑΠΟΕΛ έχει φέτος 5 χορηγικές παρουσίες στην αγωνιστική του εμφάνιση. Οι επιτυχημένες πορείες στους ομίλους έχουν δημιουργήσει μεγαλύτερη αγοραστική αξία στην ομάδα. Τον τελευταίο χρόνο, ο ΑΠΟΕΛ έχει καταλήξει σε συμφωνίες για πώληση παικτών που ξεπερνούν τα €4,500,000. Και είναι βεβαίως μακράν, τα μεγαλύτερα οικονομικά ανταλλάγματα που έχει καρπωθεί κυπριακή ομάδα.
Φέτος δημιουργήθηκε η κατηγορία διαρκείας “LEGEND” με μοναδικό σκοπό ένα πακέτο αγώνων που θα ανταπέδιδε υπό προϋποθέσεις στον κόσμο, το μεγαλύτερο αντάλλαγμα. Κατηγορηθήκαμε για πρόθεση να “κλέψουμε” τον κόσμο της ομάδας μας. Να τον ξεγελάσουμε παίρνοντας του περισσότερα λεφτά. Και στο τέλος ξέρουμε ότι θα κατηγορηθούμε ότι στερήσαμε από τον ΑΠΟΕΛ επιπλέον κέρδη αφού τελικά το “LEGEND” θα ανταποδώσει ακόμα περισσότερο κέρδος στον κόσμο σε σχέση με όλα τα προηγούμενα χρόνια.
Οι συχνές αλλαγές προπονητών. Παρά τις επιτυχίες υπήρξαν στιγμές που θα μπορούσαμε να είμαστε πιο ψύχραιμοι χωρίς αυτό να σημαίνει ότι θα προέκυπταν και τα ίδια θετικά αποτελέσματα. Λανθασμένες επιλογές παικτών. Οι οποίες στοίχισαν στην ομάδα οικονομικά μέσω των αποζημιώσεων που έπρεπε να δωθούν.
Η δυσκολία στην εξεύρεση ενός ανθρώπου που θα αποτελούσε τον ιδανικό τεχνικό διευθυντή. Βεβαίως αυτό έχει μια σχετική έννοια, αφού κανένας προγραμματισμός δεν έχει 100% επιτυχία. Πρέπει, όμως, το ποσοστό επιτυχίας να μεγαλώσει για το καλό του ΑΠΟΕΛ.
Ο κόσμος έχει δικαίωμα και υποχρέωση να κρίνει την διοίκηση της ομάδας του. Να την κατακρίνει ακόμα όταν χρειαστεί. Αυτή η μερίδα όμως του κόσμου του ΑΠΟΕΛ που έχει ως μοναδικό σκοπό και στόχο την αποδόμηση οτιδήποτε θετικού και την γιγάντωση οτιδήποτε αρνητικού δεν μπορεί να συνεχίσει να συμπεριφέρεται με τέτοιο τρόπο. Αφού διατείνονται ότι γνωρίζουν τα πάντα και κατηγορούν ανθρώπους και υπολήψεις, ήρθε η ώρα να το αποδείξουν. Με στοιχεία και ονόματα. Ενώπιον του συνόλου του κόσμου του ΑΠΟΕΛ».